Ο άντρας στα δεξιά είναι ο ενεργητικός και ο άντρας στα αριστερά είναι ο παθητικός.
Στην ανθρώπινη σεξουαλικότητα, **ενεργητικός, παθητικός και ενεργοπαθητικός** (ευρέως γνωστοί με τους αγγλικούς όρους *top, bottom* και *versatile*) είναι ρόλοι κατά τη σεξουαλική δραστηριότητα, ειδικά μεταξύ δύο ανδρών. Ενεργητικός είναι συνήθως ένα άτομο που διεισδύει, παθητικός είναι συνήθως αυτός που δέχεται διείσδυση και κάποιος που είναι ενεργοπαθητικός συμμετέχει και στους δύο ρόλους. Αυτοί οι όροι μπορεί να είναι στοιχεία της ταυτότητας του εαυτού ενός ατόμου που υποδεικνύουν τις συνήθεις προτιμήσεις του, αλλά μπορεί επίσης να περιγράφουν ευρύτερες σεξουαλικές ταυτότητες και κοινωνικούς ρόλους.

Ενεργητικός
-----------

 Ερωτικός πίνακας του 19ου αιώνα που απεικονίζει τον Αδριανό να διεισδύει στον Αντίνοο (λεπτομέρεια), του Εντουάρ-Ανρί Αβρίλ
Ενεργητικός είναι συνήθως ένα άτομο που συμμετέχει στον διεισδυτικό ρόλο κατά τη διάρκεια της σεξουαλικής δραστηριότητας. Για τους ομοφυλόφιλους άνδρες αυτό συχνά περιλαμβάνει διείσδυση χρησιμοποιώντας το πέος κατά τη διάρκεια του πρωκτικού ή του στοματικού σεξ. Ως ενεργητικός (top) μπορεί επίσης να περιγραφεί κάποιος που έχει μια ευρύτερη προσωπική ταυτότητα που περιλαμβάνει κυριαρχία σε μια ρομαντική ή σεξουαλική σχέση. Ωστόσο, αυτή η διάταξη δεν είναι απαραίτητο στοιχείο για να είναι κάποιος ενεργητικός.

Υπάρχουν αρκετοί σχετικοί όροι. Όσον αφορά την ομοφυλοφιλική ανδρική σεξουαλικότητα, ολοκληρωτικός ενεργητικός (*total top*) είναι αυτός που αναλαμβάνει αποκλειστικά διεισδυτικό ρόλο στο σεξ. Ο δυναμικός ενεργητικός (*power top*) διακρίνεται για τη μεγάλη του ικανότητα ή επιθετικότητα στη διείσδυση. Υπηρετικός ενεργητικός (*service top*) είναι «αυτός που διεισδύει υπό την την κατεύθυνση ενός ενθουσιώδη παθητικού». *Versatile* ενεργητικός είναι αυτός που προτιμά να διεισδύει, αλλά που περιστασιακά δέχεται διείσδυση.

Ο Τρέβορ Χαρτ των Κέντρων Ελέγχου και Πρόληψης Νοσημάτων (ΚΕΠΝ) διαπίστωσε ότι οι αυτοπροσδιοριζόμενοι ενεργητικοί ήταν πιο πιθανό να λειτουργήσουν ως διεισδυτικοί σύντροφοι σε άλλες σεξουαλικές δραστηριότητες (εκτός από την πρωκτική επαφή), συμπεριλαμβανομένου του στοματικού σεξ και παιχνιδιού με ερωτικά βοηθήματα.

Παθητικός
---------

Παθητικός είναι συνήθως ο δεκτικός σύντροφος κατά τη σεξουαλική διείσδυση. Αυτό αναφέρεται συχνά σε στους άνδρες ομοφυλόφιλους που διεισδύουν μέσω του πρωκτού κατά τη διάρκεια του πρωκτικού σεξ. Ως παθητικός (bottom) μπορεί επίσης να περιγράφει ένα ευρύτερο κοινωνικό πλαίσιο υποταγής μέσα σε μια ρομαντική ή σεξουαλική σχέση, αν και αυτό το στοιχείο δεν ισχύει για όλα τα άτομα που προτιμούν να είναι παθητικοί.

Στην ομοφυλοφιλική ανδρική σεξουαλικότητα, ολοκληρωτικός παθητικός είναι αυτός που αναλαμβάνει αποκλειστικά δεκτικό ρόλο κατά την πρωκτική ή στοματική επαφή. Δυναμικός παθητικός (*power bottom*) είναι αυτός που απολαμβάνει άγρια να είναι ο δεκτικός σύντροφος. *Versatile* παθητικός είναι αυτός που προτιμά να δέχεται διείσδυση αλλά που περιστασιακά διεισδύει. Ο στοματικός παθητικός είναι ο αποκλειστικά δεκτικός σύντροφος στο στοματικό σεξ, παρέχοντας στον σύντροφο διείσδυσης μη ανταποδοτική πεολειχία ή διαμηρισμό.

Ενεργοπαθητικός
---------------

Ενεργοπαθητικός είναι ένα άτομο που του αρέσει τόσο το ενεργητικό όσο και το παθητικό σεξ και μπορεί να εναλλάσσεται μεταξύ των δύο σε σεξουαλικές καταστάσεις. Ο όρος *flip-flop* ή *flip fuck* συνήθως περιγράφει την εναλλαγή από ενεργητικός σε παθητικός κατά τη διάρκεια μιας σεξουαλικής συνεύρεσης μεταξύ δύο ανδρών. Κάθε συμμετέχων διεισδύει στον άλλο και δέχεται διείσδυση με τη σειρά του.

Η ενεργοπαθητικότητα είναι μια έννοια του τρόπου ζωής. Η ενεργοπαθητικότητα, ωστόσο, δεν περιορίζεται στις απλές πράξεις της πρωκτικής, στοματικής ή κολπικής διείσδυσης, αλλά περιλαμβάνει επίσης τον διαχωρισμό των καθηκόντων και των ευθυνών στη σχέση.

Σύμφωνα με ορισμένους, το να ζεις έναν *ενεργοπαθητικό τρόπο ζωής* συνεπάγεται κάποιο άνοιγμα σε νέα πράγματα και αντίθεση στις ταμπέλες, τα στερεότυπα και τις γενικεύσεις. Επομένως, αυτή η έννοια διαφέρει από τις ετεροφυλοφιλικές σχέσεις όπου η σεξουαλική συμβατότητα δεν ξεκινά με το να μαντέψουμε ποιος θα καταλήξει ως ενεργητικός ή παθητικός. Σε αυτοπεριγραφές ανδρών που αναζητούν σεξ με άλλους άντρες, μπορεί να αναφέρουν τον εαυτό τους ως versatile ενεργητικό ή versatile παθητικό, εκτός από τη χρήση άλλων όρων.

Παραπομπές
----------

1. 1 2 3 4 5  Steven Gregory Underwood (2003). *Gay men and anal eroticism: tops, bottoms, and versatiles*. Psychology Press. ISBN 1-56023-375-3. Αρχειοθετήθηκε από το πρωτότυπο στις 10 Μαρτίου 2021. Ανακτήθηκε στις 2 Δεκεμβρίου 2011.
2. ↑  Gremore, Graham (4 May 2015). «What Do You Do When Your Total Top Boyfriend Refuses To Bottom?». *Queerty*. Αρχειοθετήθηκε από το πρωτότυπο στις 25 July 2015.. Ανακτήθηκε στις 24 July 2015.
3. ↑  Rodriguez, Carissa (13 Μαΐου 2015). «It's Symptomatic». *Document Journal*. Αρχειοθετήθηκε από το πρωτότυπο στις 1 Αυγούστου 2015. Ανακτήθηκε στις 5 Σεπτεμβρίου 2015.
4. ↑  Bering, Jesse. «Top Scientists Get to the Bottom of Gay Male Sex Role Preferences». Scientific American. Αρχειοθετήθηκε από το πρωτότυπο στις 19 Μαρτίου 2011. Ανακτήθηκε στις 20 Ιανουαρίου 2011.
5. ↑  Goodreau, SM; Peinado, J; Goicochea, P; Vergara, J; Ojeda, N; Casapia, M; Ortiz, A; Zamalloa, V *και άλλοι*. (2007). «Role versatility among men who have sex with men in urban Peru». *Journal of Sex Research* **44** (3): 233–9. doi:10.1080/00224490701443676. PMID 17879166. Αρχειοθετήθηκε από το πρωτότυπο στις 2013-10-20.. Ανακτήθηκε στις 2011-02-13.
6. ↑  Michael D. Smith, David W. Seal; Seal (2008). «Motivational Influences on the Safer Sex Behavior of Agency-based Male Sex Workers». *Archives of Sexual Behavior* **37** (5): 845–53. doi:10.1007/s10508-008-9341-1. PMID 18288599. PMC 5454495. .
7. ↑  Levine, Martin P.· Kimmel, Michael S. (1998). *Gay Macho: The Life and Death of the homosexual Clone*. New York: New York University Press.
8. ↑  Jay, Karla· Young, Allen (1979). *The gay report: Lesbians and gay men speak out about sexual experiences and lifestyles*. New York: Summit. ISBN 0-671-40013-4.

Βιβλιογραφία
------------

|  |  |
| --- | --- |
| εικονίδιο ΛΟΑΤ | Πύλη ΛΟΑΤ |

* Dossie Easton, Janet W. Hardy. *The New Topping Book.* Greenery Press, 2003. (ISBN 1-890159-36-0).
* Person, Ethel S. / Terestman, Nettie / Myers, Wayne A. / Goldberg, Eugene L. / Salvadori, Carol: Gender differences in sexual behaviors and fantasies in a college population, 1989, erschienen in: Journal of Sex and Marital Therapy, Bd. 15, Nr. 3, 1989, σελ. 187–198
* Janus, Samuel S. / Janus, Cynthia L. 1993 The Janus Report on Sexual Behavior, Wiley, Νέα Υόρκη
* Charles Moser, in Journal of Social Work and Human Sexuality 1988, (7;1, σελ. 43–56)